Извештај о раду ученичке задруге ,,Надеждине пчелице Основна школа Надежда Петровић Сићево” за прво полугодиште школске 2021/22. год.

У оквиру **пољопривредне секције** ученичке задруге спроведене су следеће активности:

Дана 15.9. спроведена је берба кромпира у Островици (1186 кг). Договорено је да се кромпир продаје по цени од 40 дин по килограму. Уплаћен је укупни пазар у износу од 29.800,00. Услед суше у летњем периоду принос није био у складу са очекивањима.

Дана 5.10.2021. спроведена је активност прикупљања плодова, бербе кукуруза кокичара, пасуља и тикви. Ученици нижих и виших разреда у Островици су учествовали у овој активности заједно са наставницима.

Дана 1.11.2021. обављено је орање земљишта и 6.11.2021. задрљање земљишта у Островици. Укупно је уложено 12.475,00 за риголовање земљишта. Дана 9.9.2021. год. је набављена опрема за реализацију пројекта подизање засада шљива у Островици на основу претходно спроведеног поступка набавке. Укупна вредност набавке 9.9.2021. год. износи 141.269,00. Дана 18.10.20211. набављене су саднице шљива и минерално ђубриво на основу претходно спроведеног поступка набавке. Укупна вредност набавке 18.10.2021. год. износи 62.996,00. Школа није утрошила средства у износу од 20.962,00 динара и која су, сходно члану 5. наведеног Уговора, враћена у буџет Републике Србије. Дана 9.11.2021. су допремљене саднице шљива у Островицу. Плаћено је ђубриво за садњу шљива у износу од 4.300.00 дин. Дана 17.11.2021.је реализована садња шљива у Островици у оквиру пројекта Подизање засада шљива на основу расписаног јавног позива Министарства просвете, науке и технолошког развоја 29.4.2021. год. и одобрених средстава.

У оквиру **креативне радионице** ученичке задруге спроведене су следеће активности:

Одржане су промоције радова креативне радионице 25.11.2021. у ОШ “Иван Горан Ковачић” у Нишкој Бањи, 2.12.2021. у ОШ “Чегар” и 9.12.2021. у ОШ “Мирослав Антић” у Нишу. Одржана је Новогодишња изложба радова креативне радионице 29.12.2021. год. у Островици и 30.12.2021. год. у Сићеву уз поштовање прописаних епидемиолошких мера. Уложено је 3.277,76 дин за набавку материјала за израду сувенира и Новогодишњих украсних чарапа за све ученике.

Остварен је приход од продаје Новогодишњих украса у износу од 12.000 дин.

Дана 26.8.2021. одржан је трећи по реду састанак Скупштине ученичке задруге. Већином гласова је прихваћен статус 2 нова члана задруге, усвојен је финансијски извештај о пословању и спровођењу пословне политике и донета је одлука о набавци машина, опреме, средстава и материјала за рад на основу додељених финансијских средстава одлуком потпредседника Владе и министра просвете, науке и технолошког развоја, према достављеном пројекту и на основу уговора који је закључен 21.6.2021. између Министарства просвете, науке и технолошког развоја и ОШ “Надежда Петровић” у Сићеву.

Школа се одазвала на јавни позив Министарства просвете, науке и технолошког развоја за доделу средстава у циљу унапређења услова рада ученичких задруга, који је расписан 3.11.2021. са пројектом “Наша учионица-креативна радионица” и планираним буџетом од 198.990,00 динара за набавку два лаптоп рачунара и ласерског штампача да би се омогућио рад ласерског штампача. Дана 9.12. је потписан уговор у Београду о додели средстава. Набављена је опрема након претходно спроведеног поступка набавке.

Ученичка задруга је учествовала на Првој конференцији “Ученичке задруге - могућност и значај за развој компетенција ученика” у Београду 21.12.2021. год.

Ученици су почашћени од стране задруге за Дан школе 12.10.2021. и Новогодишњу изложбу.

Објављен је текст о ученичкој задрузи у “Јужним вестима” 8.1.2022. под називом “Ђаци из Сићева и Островице у учионици, радионици или на њиви стичу знање и радне навике”.

У Сићеву, Директор ученичке задруге,

10.1.2022.год. Маја Станковић